מה נסגר: חב' "בן&ג'ריס" ממשיכה לחדש בתחום הגלידות בקיץ 2014 ומשיקה בימים אלו טעם נוסף בסדרת היוגורט היווני – וניל דבש וקרמל.
סדרת היוגורט היווני הושקה במהלך שנה שעברה והיא יחסית חדשה. הסדרה כוללת גלידות המבוססות על יוגורט יווני איכותי ב-4 טעמים שונים ומכילות 4%-8% שומן ועד 200 קלוריות ל-100 גרם. היוגורט היווני נחשב לבריא יותר מגלידה רגילה.
כאמור בימים אלה הושק טעם חדש בסדרת היוגורט היווני: גלידת יוגורט יווני וניל דבש וקרמל. היוגורט היווני מכיל חיידקים ידידותיים המסייעים בפירוק ועיכול מזון ובהשוואה לגלידות אחרות הקיימות בשוק, בגלידות היוגורט היווני כמות כפולה של חלבונים החיוניים מאוד לגוף. גם כמות הסידן הינה 50% יותר בהשוואה לגלידות אחרות ואף יותר מגביע יוגורט. כמו כן היוגורט היווני מיוצר מרכיבים טבעיים בלבד, מרקמו חלק ועשיר, קרמי יותר לעומת יוגורט מסורתי ובעל ערך מוסף בהשוואה לגלידה וליוגורט, כלומר- יותר חלבון, יותר סידן, פחות שומן ופחות קלוריות.
הטעם החדש מצטרף לטעמים הקיימים בסדרה: בננה וחמאת בוטנים, וניל אוכמניות, פטל ופאדג' ועוגת גבינה ותות.
מה הפיה אומרת: בביס הראשון זה היה לי חמצמץ כזה. בביס השלישי זה נהיה מעניין, ברביעי הגעתי למתיקות של הדבש, והשאר- היסטוריה. זה ממכר ברמות אחרות. המרקם ממש נעים וחלק, יש מין רכות נעימה וחמצמצות עדינה שנשברת במתיקות פסי הקרמל והדבש שמגיחים מכל מיני מקומות ושומרים על מתיקות מעודנת ומתונה. שווה ביותר.
כמה: 25.90 ₪.
מה נסגר: חברת אחוה משיקה עוגה חדשה בליין מוצרי המאפה האיכותיים של החברה: עוגת בראוניס – עוגה עשירה וטעימה להפליא, עתירה בשוקולד מריר משובח, נימוחה בפה ובטעם של אפייה ביתית. עוגת הבראוניס מצטרפת לסדרת העוגות המובחרות של אחוה המיוצרות במפעלה בהתבסס על ידע רב.
מה הפיה אומרת: טעמנו את העוגה, אני ועוד כמה מתנדבים בוגרים והמסקנה היא- לא. לא טעים. אמנם לאחוה יש עוגיות חלבה מעולות ומוצרים אחרים שכתבתי עליהם ומאוד אהבתי, אבל פה זה פשוט דביק ודחוס מדי, הטעם לא מרגיש שוקולדי אלא יותר כמו של ממרח שוקולד זול, והגובה של העוגה די נמוך (מקסימום 2 ס"מ). היה עדיף שזה יהיה גבוה יותר ואוורירי יותר, ועם אחוז שוקולד יותר גבוה.
כמה: 11 – 13 ₪ לעוגה במשקל 400 גרם. בכשרות הבד"ץ העדה החרדית ירושלים (פרווה).
מה נסגר: סלטי צבר ממשיכה לחדש בסדרת "מלך החומוס" ומשיקה לראשונה שני סלטי חומוס עם טוויסט ייחודי של תוספות המעורבבות בתוך החומוס: חומוס מעורבב עם פלפל חריף וחומוס מעורבב עם גרגירים רכים. סדרת מלך החומוס מציעה חומוס בהשראת החומוסיות הפופולאריות בארץ והמתכונים לשני המוצרים החדשים פותחו בהשראת כמה מהחומוסיות הוותיקות בירושלים.
מה הפיה אומרת: טעמנו את שני החומוסים. החומוס עם הגרגירים לא שונה בטעמו מכל חומוס אחר של צבר, וכבר יש להם חומוס עם גרגירים כבר ממזמן. טעמו סביר, כמו של כל חומוס אחר מהסופר והוא נחמד, לא מעבר לזה. החומוס עם הפלפל החריף טעים ומעניין ואותו ממש אהבנו. הוא גם לא חריף מדי, והוא אחלה בפיתה או סתם לנשנש עם כפית ברגעי רעב (מצב שקורה לי אחת ליומיים).
כמה: 12-15 ₪.
מה נסגר: יבואנית המשקאות "אדיר סחר" מביאה לארץ את איסלנדיק "Icelandic" המגיעים ממקורות המים הטהורים בעולם והם המים הנבחרים על ידי ענקית הקוסמטיקה והטיפוח "Christian Dior" ורשת מלונות היוקרה העולמית "Hilton". המים מגיעים אלינו מאיסלנד, מדינה עם מעיינות מים טהורים, איכותיים והנקיים ביותר בעולם. טעמם של המים עדין ומקורותיו מגיעים ממי הקרחונים הנשפכים לאחד המעיינות הגדולים באיסלנד. למי "איסלנדיק", המשווקים ב- 82 מדינות בעולם ועכשיו גם בישראל, יתרונות תזונתיים וקוסמטיים רבים לצד טעמם הצלול והעיצוב המרשים של הבקבוק בהשפעת מקור הקרחונים מאיסלנד.
רמת PH של 8.4- תוצאה גבוהה של PH ביחסית למשקאות מים סופר פרימיום אחרים. המשקה עוזר להוריד את החומציות בגוף המגיעה מהמזון ובכך עוזר לחזק את המערכת החיסונית בגוף.
הבקבוק ללא ביספונל A- בקבוק איסלנדיק המעוצב אינו מכיל ביספונל A. חברת איסלנדיק היא החברה הראשונה בתעשיית המשקאות שמסווגת כ carbon neutral ללא טביעת פחמן.
בעקבות היתרונות של מי הקרחונים מאיסלנד, החליטה ענקית הטיפוח "כריסטיאן דיור" על שימוש במי "איסלנדיק" במוצרי טיפוח העור והיופי של החברה. דיור משתמשים במים לפיתוח ויצירת המוצרים, שם המוצר אף מופיע על גבי האריזה.
מה הפיה אומרת: הבקבוק עצמו יפיפה, ברור למה דיור בחרו בו. חלקו העליון מעוצב כקרחון וגופו שקוף ומרובע חוץ מדופן אחת בצבע תכלת בהיר עם טיפות מים (כמו קרחון). חוץ מהעיצוב היפה והיוקרתי, הטעם- טעם מים חלקלקים ונעימים, ללא מתיקות, ללא טעמי לוואי. לא שונה מטעם של מים מינרלים אחרים. אם זה שווה את המחיר היקר? אולי, כי יש לזה קטע ולפי הנתונים יש לזה יתרונות בריאותיים. בגדול- אהבתי ואם אתקל בזה אעדיף לקנות את זה לעומת המים המינרלים של היצרנים המקומיים.
כמה: 8.5 ₪ לבקבוק של 500 מ"ל, 10 ₪ לבקבוק ספורט של 750 מ"ל.
איפה: בחנויות הנוחות, AM:PM, טיב טעם ובחנויות נבחרות בשוק האימפאלס. כשרות: בהשגחת הרבנות OU.
מה נסגר: לקראת החזרה לבית ספר, משיקה חברת חוגלה קימברלי תחת המותג ניקול עוד פתרון חכם – "נקשרת בקלות" – שקיות מזון בעלות ידיות לקשירת השקית, גדולות במיוחד לנוחות מקסימאלית.
ידיות הקשירה של "נקשרת בקלות" מאפשרות נוחות נשיאה לכל מקום – בבית, בביה"ס, בגינה, בתיק ועוד. כמו כן, שקיות המזון מתאימות לכריכים, לחמניות וכל סוגי המזון שאינם מתאימים לשקית בגודל סטנדרטי. "נקשרת בקלות" תשווק לצד המוצר "סנדוויצ'ון" שקיות מזון בגודל סטנדרטי של ניקול. גודלה של שקית המזון הגדולה במיוחד הינה 35*25 ס"מ וגודלה של שקית המזון הסטנדרטית הינה 19*25 ס"מ.
מה הפיה אומרת: קודם כל השם מגניב. כל פעם שאני נתקלת בקופסא של ניקול זה משעשע אותי מחדש וגורם לי לחייך. השקיות שניסיתי בגודל הגדול XL – קטנות מאוד ובגודל סנדוויץ (35*25 ס"מ). יש 200 שקיות באריזה שנשלפות אחת אחת והן מאוד נוחות לשימוש. בעלולי הבשלן ממש מצא אותן שימושיות לאריזת כל מיני דברי מאכל כמו גבינות, קופסת נקניק, ירקות שונים ועוד כל מיני דברים. הסתכלתי קצת על האריזה ובכל מקום רשום שהשקיות מאושרות למגע עם אוכל, שזה סבבה, אבל לצערי חיפשתי ולא מצאתי איזכור לזה שהן מתכלות, כי הן לא. וחבל. הנה נקודה לשיפור אצל ניקול.
כמה: מחיר מומלץ לצרכן: 15 ₪.
קראתם? נהניתם? תנו לייק בעמוד שלי!